**S p o j e n á š k o l a, Odborárska 2, K o š i c e**

**Š K O L S K Ý P O R I A D O K**

Školský poriadok Spojenej školy, Odborárska 2, Košice  sa vydáva v súlade so zákonom 245/2008 o výchove a vzdelávaní (školský zákon). Vymedzuje  práva a povinnosti  žiakov a ich zákonných zástupcov, pravidlá vzájomných vzťahov a vzťahov s pedagogickými zamestnancami a ďalšími zamestnancami školy. Stanovuje vnútorný režim školy,  podmienky na zaistenie bezpečnosti a ochrany zdravia žiakov a ich ochrany pred sociálno-patologickými javmi, diskrimináciou alebo násilím. Každý žiak a jeho zákonný zástupca má zabezpečené slobodné využívanie svojich práv. Zároveň má ale povinnosť riadiť sa podľa schválených pravidiel tohto školského poriadku.

Článok 1

***Organizácia školského roka***

1) Školský rok sa začína 1. septembra a končí sa 31. augusta nasledujúceho kalendárneho roka.  
  
2) Školský rok sa člení na obdobie školského vyučovania, po ktorého skončení nasleduje obdobie školských prázdnin; školské prázdniny môžu byť aj v období školského vyučovania.  
  
3) Obdobie školského vyučovania sa končí 30. júna príslušného kalendárneho roka; po ňom nasledujúce obdobie školských prázdnin, ktoré sa končí 31. augusta príslušného kalendárneho roka.  
  
4) Obdobie školského vyučovania sa člení na školské polroky. Prvý školský polrok sa končí 31. januára príslušného kalendárneho roka a druhý školský polrok sa končí 30. júna príslušného kalendárneho roka.  
  
5) V období školského vyučovania môže riaditeľ školy poskytnúť žiakom zo závažných dôvodov, najmä organizačných a prevádzkových, najviac päť dní voľna.  
  
6) Ministerstvo školstva ustanoví všeobecne záväzným právnym predpisom termíny školských prázdnin v období školského vyučovania a ďalšie podrobnosti o organizácii školského roka.

Článok 2

***Organizácia vyučovania a prestávok***

1) Vyučovanie je organizované podľa rozvrhu hodín, ktorý je schválený riaditeľom školy. Rozvrh hodín je zavesený v triede. Je podpísaný triednym učiteľom a riaditeľom. Začiatok vyučovania je o 8.00 hod. vyučovacia hodina trvá 45 minút, posledné vyučovacie hodiny trvajú 40 minút. Malé prestávky trvajú 10 minút. Veľká prestávka je po 3. vyučovacej hodine a trvá 15 minút a to v čase od 10.35 hod. do 10.50 hod. Začiatok a koniec prestávok je oznamovaný zvonením. Koniec vyučovania je stanovený rozvrhom hodín alebo mimoriadnym pokynom na základe rozhodnutia riaditeľa školy resp. jeho zástupcu alebo riaditeľom poverenou osobou.

2) Vyučovanie:

07.45 - 08.00   hod.    príchod do školy   
 08.00  - 08.45   hod.    1. vyučovacia hodina   
 08.55 - 09.40   hod.    2. vyučovacia hodina   
 09.50 - 10.35   hod.    3. vyučovacia hodina   
 10.50 - 11.35   hod.    4. vyučovacia hodina   
 11.45 - 12.25   hod.    5. vyučovacia hodina   
 12.35 - 13.15  hod.     6. vyučovacia hodina

3) Prestávky:

08.45 - 08.55   hod.    1. malá prestávka   
 09.40    - 09.50 hod.    2. malá prestávka   
 10.35   - 10.50  hod.    3. veľká prestávka   
 11.35   - 11.45  hod.    4. malá prestávka   
 12.25   - 12.35   hod.     5. malá prestávka

Článok 3

***Práva žiakov***

1) Každé dieťa bez jedinej výnimky, bez rozdielu rasy pohlavia, reči, náboženstva, politického alebo iného presvedčenia, národnostného alebo sociálneho pôvodu, majetkového alebo iného postavenia jeho rodiča má právo na výchovu a vzdelávanie.

2) Každý žiak má právo na:

- na bezplatné vzdelávanie

- na bezplatné zapožičiavanie učebníc a pracovných listov

- na vzdelávanie zamerané na vývin jeho osobnosti, rozvoj jeho talentu, rozumových a fyzických schopností.

- na individuálny prístup rešpektujúci jeho schopnosti a možnosti, nadanie a zdravotný stav.   
- na úctu k svojej osobe a na zabezpečenie ochrany proti fyzickému a psychickému a sexuálnemu násiliu.

- na oslobodenie od povinnosti dochádzať do školy, oslobodenie z jednotlivých vyučovacích predmetov a individuálny vzdelávací program , ak mu zdravotný stav neumožňuje zúčastniť sa riadneho vyučovania. Musia byť však splnené podmienky pre takúto organizáciu vyučovania ( návrh lekára, psychológa a na základe písomného požiadania zákonného zástupcu

- na oboznámenie s kritériami, podľa ktorých je hodnotený. Pri ústnej odpovedi je oboznámený s výsledkom ihneď. Výsledky klasifikácie písomných a grafických prác a praktických činností sa žiak dozvie najneskôr do 10 dní, pričom má právo do nich nahliadnuť.

3) Žiak so špeciálnymi výchovno-vzdelávacími potrebami má právo byť hodnotení a klasifikovaní so zohľadnením jeho postihnutia. Týka sa to všetkých vyučovacích predmetov, v ktorých sa prejavuje postihnutie žiaka, aj v klasifikácii správania.

4) Žiak, ktorý je na konci II. polroka klasifikovaný stupňom nedostatočný najviac z dvoch predmetov, má právo vykonať posledný augustový týždeň pred novým školským rokom opravné skúšky.

5) Ak nie je možné žiaka preskúšať a hodnotiť v riadnom termíne v prvom polroku (pre závažnosť objektívnej príčiny, napr. dlhotrvajúca neprítomnosť z dôvodu ochorenia, pobytu mimo miesta školy), žiak sa za dané obdobie nehodnotí, resp. neklasifikuje. Riaditeľ školy určí pre jeho hodnotenie náhradný termín spravidla tak, aby sa uskutočnilo najneskôr do dvoch mesiacov po skončení hodnotiaceho obdobia.

6) Ak pre závažné objektívne príčiny nemožno hodnotiť žiaka na konci druhého polroka, riaditeľ školy určí náhradný termín tak, aby sa hodnotenie mohlo vykonať najneskôr do 15. októbra. Do toho času žiak navštevuje pôvodný ročník, s možnosťou postúpenia do vyššieho ročníka po komisionálnom preskúšaní.

7) Každý žiak má právo - vyjadriť primeraným spôsobom svoj názor, na ochranu svojho súkromia, na hru a zotavenie, na využívanie školského zariadenia, učebníc a pomôcok, na slobodnú voľbu voliteľných predmetov v súlade so svojimi možnosťami, záujmami a záľubami v rozsahu ustanovenom vzdelávacím programom.

8) Žiak má právo prihlásiť sa do záujmového útvaru, ktorý je organizovaný v škole a podľa záujmu zapojiť sa do mimoškolských športových, kultúrnych a iných aktivít, ktoré organizuje škola.

9) Žiak má právo podľa svojich potrieb využívať pomoc triedneho učiteľa, výchovného poradcu, koordinátora drogovej prevencie alebo psychológa resp. špeciálneho pedagóga v systéme výchovného poradenstva.

10) Každý žiak má byť chránený pred všetkými formami zanedbávania, krutosti a zneužívania. (Preto treba, aby toto právo uplatnil prostredníctvom triedneho učiteľa, výchovného poradcu alebo na problém môžu upozorniť školu zákonní zástupcovia žiaka.)

11) Každý žiak má právo požiadať o pomoc ktoréhokoľvek zamestnanca školy ak má závažné osobné problémy.

12) Každý žiak má právo na informácie týkajúce sa jeho osoby a jeho výchovno-vzdelávacích výsledkov.

13) Žiak má právo na jemu zrozumiteľný výklad učiva, na právo k danému učivu položiť akúkoľvek otázku a dostať na ňu odpoveď.

14) Žiak má právo na omyl, na čo najobjektívnejšie hodnotenie.

15) Žiak má právo na ohľaduplné a taktné zaobchádzanie zo strany učiteľov, ostatných zamestnancov školy aj spolužiakov.

16 Žiak má právo v primeranom čase, priestore a primeraným spôsobom vyjadriť svoj názor na čokoľvek.

17) Žiak má právo na prestávky, ako ich určuje tento vnútorný školský poriadok.

18) Žiak má právo vybrať si miesto na sedenie v triede, pokiaľ svojim správaním neruší učiteľov alebo spolužiakov. Na základe tohto výberu je urobený zasadací poriadok.

Článok 4

***Povinnosti žiakov***

**I**) *Príchod žiakov do školy*

1) Príchod žiakov je stanovený na 7.30 hod., kedy sa otvára budova školy.

2) Žiaci, ktorí prídu do školy skôr, sa zdržujú pred budovou školy.

3) Správajú sa tak, aby neohrozovali svoju bezpečnosť a zdravie ostatných žiakov.

4) Ak je vonku nepriaznivé počasie a niektorí žiaci prídu do školy skôr,  môžu sa v čase od 7.30 hod. zdržiavať vo vestibule školy za podmienky, že je zabezpečený dozor.

5) Po vstupe do budovy ju žiaci nesmú svojvoľne opustiť.

6) Pri neskorom príchode do školy do 8.15 hod. majú žiaci možnosť ísť do svojej triedy.

7) Žiaci si pred vstupom do budovy školy dôkladne očistia obuv a po dezinfekcii rúk sa odoberú do pridelenej šatne, kde si odložia vrchný odev, prezujú sa do prezuviek a uložia si topánky.

**II**)*Oslovenie, pozdravy a komunikácia*

1. Oslovuje všetkých zamestnancov školy titulom pán – pani a pri prvom stretnutí počas dňa pozdraví každého pracovníka školy.

2. Správa sa k spolužiakom priateľsky, oslovuje ich krstným menom.

3. Vyjadruje sa slušne bez vulgárnych slov a bitiek.

4. Vysmievanie, urážanie, nadradenosť, podceňovanie a fyzické ubližovanie spolužiakovi sa považuje za šikanovanie.

5. Každá urážajúca komunikácia medzi spolužiakmi i za neprítomnosti učiteľa sa považuje za porušenie školského poriadku.

**III**) *Správanie sa žiakov na vyučovaní*

1) Žiak prichádza na vyučovanie a všetky školské podujatia včas.

2) V prípade neskorého príchodu na vyučovanie žiak vysvetlí dôvod meškania.

3) Hneď po zazvonení sedí na svojom mieste.

4) Ak sa na vyučovanie nepripravil alebo nemá domácu úlohu, ospravedlní sa vyučujúcemu na začiatku vyučovacej hodiny a uvedie dôvod.

5) Žiak na vyučovaní sedí slušne, sleduje učiteľov výklad i odpovede žiakov, svedomito a aktívne pracuje, nenašepkáva, neodpisuje a nevyrušuje. V prípade vstupu dospelej osoby do triedy počas vyučovania sa žiak postaví, čím prejaví pozdrav.

6) Žiak ak niečomu nerozumie, ak chce odpovedať, hlási sa zdvihnutím ruky.

7) Žiak môže opustiť triedu, telocvičňu, ihrisko alebo pracovné miesto len so súhlasom vyučujúceho.

8) Žiak udržiava svoje miesto v čistote a poriadku.

9) Manipulovať s oknami, žalúziami, audiovizuálnymi prístrojmi môžu len vyučujúci.

10) Nie je dovolené vykláňať sa z okien, pľuť a vylievať vodu, vyhadzovať von papiere a iné odpadky.

11) Žiakom sa neodporúča do školy nosiť predmety, ktoré na vyučovaní nepotrebuje (mobilné telefóny, mp3 prehrávače a pod.). Drahé predmety a väčšie sumy peňazí nosí žiak na vlastnú zodpovednosť. Pri odcudzení alebo strate predmetov, ktoré žiak nepotrebuje na vyučovaní, škola nezodpovedá za vzniknutú škodu.

12) Počas vyučovania žiak nesmie používať mobilný telefón (používaním sa rozumie: telefonovať, písať správy fotiť, natáčať video, používať mp3 prehrávač a používať iné funkcie mobilného telefónu). Použiť ho môže iba v odôvodnených prípadoch so súhlasom vyučujúceho, triedneho učiteľa alebo riaditeľa alebo jeho povereného zástupcu. Ak aj po upozornení žiak bude používať mobil alebo mp3 prehrávač môže mu byť dočasne odobratý a uložený do konca vyučovania. Ak sa to bude opakovať môže byť dočasne uložený u riaditeľa školy, ktorý ho odovzdá len zákonnému zástupcovi žiaka.

13) Ak žiak zistí stratu veci, ktorá podlieha poisteniu, oznámi to vyučujúcemu, na ktorého hodine stratu zistil. Ten sprostredkuje spísanie záznamu o strate a vykoná ďalšie opatrenia.

14) Základný plavecký a lyžiarsky kurz sa uskutoční len so súhlasom rodičov a odporúčaním lekára.

15) Žiaci sú na začiatku školského roka a pred každou akciou poučení o pravidlách bezpečnosti a ochrany zdravia triednym učiteľom, prípadne vyučujúcim (zápis v triednej knihe).

16) Ak žiak pracuje aktívne v rámci triedy je v hodnotiacom období odmenený pochvalou triednym učiteľom, ak reprezentuje školu je odmenený pochvalou od triedneho učiteľa, ak reprezentuje školu a je úspešný je odmenený pochvalou riaditeľom školy. Riaditeľ udeľuje žiakovi pochvalu alebo vecný dar pri záslužnom čine.

17) Ak žiak pravidelne porušuje školský poriadok alebo jednorázovo poruší školský poriadok obzvlášť závažným spôsobom môže mu byť udelené pokarhanie triednym učiteľom alebo podľa závažnosti riaditeľom školy. Ak výchovné opatrenia neboli účinné a nedošlo k náprave, môže byť žiakovi navrhnutá znížená známka zo správania v zmysle klasifikačného poriadku.

18) Žiak sa zdraví všetkým zamestnancom školy.

**IV**) *Správanie sa žiakov počas prestávok*

1) Počas malých prestávok žiaci zotrvávajú podľa možnosti v triedach.

2) Cez prestávky žiaci opúšťajú triedu len v nutných prípadoch (pri použití WC a na prenesenie učebných pomôcok podľa pokynov vyučujúceho). Pri vybavovaní osobných záležitostí (z opodstatnených dôvodov) môžu ísť za svojim triednym učiteľom alebo iným vyučujúcim.

3) Počas prestávok zostávajú dvere do tried otvorené. Nikdy žiaci nemôžu zamykať dvere z vnútra. Kľúč je u triedneho učiteľa, alebo vyučujúceho, ktorý triedu opúšťa z dôvodu vyučovania v inej učebni.

4) Cez veľkú prestávku sa zväčša zdržiavajú na školskom dvore. V prípade nepriaznivého počasia zostávajú v triede. Počas všetkých prestávok sa riadia podľa učiteľov vykonávajúcich dozor.

5) Žiaci počas veľkej prestávky nesmú svojvoľne opustiť školský dvor.

6) Na vyučovaciu hodinu si žiak pred vyučovaním a počas prestávky pripraví učebnice, pracovné listy a školské potreby.

7) Pri prechode do inej učebne, dielne alebo telocvične sa žiaci pohybujú pod vedením vyučujúceho.

8) Žiakom sa zakazuje: sadať na parapetné dosky, vykláňať sa z okien, vyhadzovať odpadky a akékoľvek predmety , vylievať vodu., cez okno pokrikovať na okoloidúcich, neprimerane dlho sa zdržiavať na WC, fajčiť a používať alkohol a narkotiká ,ohrozovať spolužiakov, naháňať sa, hrať hazardné hry a kĺzať sa po zábradlí, rozhadzovať odpadky po chodbách, záchodoch, do záchodových mís, pisoárov a umývadiel.

Akýmkoľvek spôsobom zhotovovať zvukové a obrazové záznamy spolužiakov, pedagógov a iných zamestnancov školy

Bez súhlasu vyučujúceho inštalovať akýkoľvek softvér, alebo pripájať ďalšie zariadenie na školských počítačoch a tabletoch.

**V**) *Odchod žiakov zo školy*

1) Po skončení poslednej vyučovacej hodiny si každý žiak uloží veci do skrine, poličiek a lavice. Vyčistí si svoje miesto a okolie od papierov a iných nečistôt a vyloží si stoličku na lavicu.

2) Na pokyn učiteľa opustia triedu, pri šatniach sa preobujú, oblečú a pod dozorom vyučujúceho opustia školskú budovu. Celý odchod je disciplinovaný a usporiadaný.

3) Po skončení vyučovania idú žiaci ihneď domov. Zdržiavať sa bez dozoru v budove školy nie je dovolené. Žiaci sa bezdôvodne nezdržiavajú ani pred budovou školy.

4) Akákoľvek výchovná činnosť žiakov v škole sa končí o 16.00 hod. Výnimku môže povoliť len riaditeľ školy alebo jeho zástupca. Ak sú žiaci na výlete, vychádzke, exkurzii, účelovom cvičení a pod. môže učiteľ povoliť odchod žiakov domov aj z iného miesta ako je škola. Takýto odchod musí byť vopred dohodnutý s rodičmi (písomné prehlásenie potvrdené podpisom zákonného zástupcu)

**VI**) *Dochádzka žiakov do školy*

1) Žiak je povinný chodiť do školy pravidelne a včas podľa rozvrhu hodín a zúčastňovať sa činnosti, ktoré škola organizuje. Účasť na nepovinných predmetoch je pre zaradených žiakov povinná.

2) Vyučovanie a podujatie školy môže žiak vymeškať len pre chorobu a vážnu udalosť v rodine. Príčinu vymeškania oznámi rodič v prvý alebo druhý deň vymeškania telefonicky alebo osobne triednemu učiteľovi.

3) Ak žiak mieni vymeškať vyučovanie pre vopred známu príčinu, vyžiada si dovolenie. Na vymeškanie jednej vyučovacej hodiny dáva súhlas príslušný vyučujúci, na dva a viac dní dáva súhlas riaditeľ školy.

4) Ak sa žiak nemôže zúčastniť na výchove a vzdelávaní v škole, jeho zákonný zástupca je povinný oznámiť škole bez zbytočného odkladu príčinu jeho neprítomnosti. Za dôvod ospravedlnenej neprítomnosti žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť žiaka na súťažiach.

5) Neprítomnosť dieťaťa alebo neplnoletého žiaka ospravedlňuje škola na základe žiadosti jeho zákonného zástupcu alebo zástupcu zariadenia; vo výnimočných a osobitne odôvodnených prípadoch škola môže vyžadovať lekárske potvrdenie o chorobe alebo iný doklad potvrdzujúci odôvodnenosť neprítomnosti. Ak neprítomnosť žiaka z dôvodu ochorenia trvá najviac päť po sebe nasledujúcich vyučovacích dní, neprítomnosť ospravedlňuje zákonný zástupca alebo zástupca zariadenia; ak neprítomnosť žiaka z dôvodu ochorenia trvá viac ako päť po sebe nasledujúcich vyučovacích dní, vyžaduje sa aj predloženie potvrdenia od lekára. od lekára. V čase mimoriadnej situácie, núdzového stavu alebo výnimočného stavu môže zákonný zástupca alebo zástupca zariadenia ospravedlniť neprítomnosť z dôvodu ochorenia bez lekárskeho potvrdenia aj v trvaní viac dní ako podľa druhej vety alebo tretej vety; počet dní určí ministerstvo školstva.“.

6) Za neospravedlnené hodiny môže byť žiakovi udelené pokarhanie alebo navrhnutá znížená známka zo správania.

7) Ak je žiak dlhodobo v domácom ošetrení, zabezpečí triedny učiteľ po dohovore s rodičom individuálne doučovanie.

8) Žiak oslobodený od vyučovacieho predmetu musí byť prítomný na vyučovaní, kde sa zamestnáva pomocnými úlohami. Ak je to prvá alebo posledná vyučovacia hodina, žiak sa vyučovania nezúčastňuje.

9) Ak žiak v školskom roku bezdôvodne vymešká vyučovanie, a to v rozsahu 1. – 6. vyučovacích hodín, je to považované za záškoláctvo a postupuje sa ako pri zanedbávaní povinnej školskej dochádzky, ihneď sa do školy predvoláva rodič.

10) Každú neospravedlnenú hodinu písomne oznamuje rodičom triedny učiteľ.

**VII**) *Starostlivosť o školské zariadenie a učebnice*

1) Žiak je povinný šetriť učebnice a školské potreby, udržiavať v poriadku a v čistote svoje miesto, triedu a iné školské priestory, chrániť majetok pred poškodením.

2) Ak žiak úmyselne poškodí zariadenie školy, triedny učiteľ informuje zákonného zástupcu žiaka, ktorý sa môže rozhodnúť, akým spôsobom škodu uhradí (finančne, opravou a pod.).

3) Ak žiak prestupuje na inú školu, učebnice si ponechá a odovzdá na škole, kde ukončí školský rok.

**VIII**) *Starostlivosť o zdravie, hygienu a bezpečnosť žiakov*

1) Žiak je povinný konať tak, aby neohrozoval svoje zdravie a bezpečnosť, ako aj zdravie a bezpečnosť ďalších osôb zúčastňujúcich sa na výchove a vzdelávaní.

2) Žiak musí byť v škole a na všetkých a na všetkých školských a mimoškolských podujatiach oblečený a upravený vhodne a čisto.

3) Každý žiak je povinný mať v škole hygienické vrecúško s toaletnými potrebami.

4) Žiak má byť v škole čisto a vhodne oblečený a upravený, bez extrémnych, vyzývavých a rušivo pôsobiacich súčastí a doplnkov odevu, líčenia a účesu (napr. piercing a potlač odevu), ktoré sú v rozpore so zásadami tolerancie a humanizmu, sú hanlivé, podporujúce extrémizmus a rasizmus, a pod.

5) Za bezpečnosť žiaka na vyučovaní v triede zodpovedá vyučujúci , pred vyučovaním, cez prestávky, po vyučovaní, na školskej vychádzke, na exkurzii a pri ostatnej výchovno-vzdelávacej činnosti vyplývajúcej z učebných osnov a pri výchovných akciách organizovaných školou zodpovedajú za bezpečnosť žiakov učitelia a asistent i učiteľa konajúci pedagogický dozor.

6) Pri zistení, že žiak má vši, blchy alebo svrab triedny učiteľ túto skutočnosť oznámi rodičovi (zákonnému zástupcovi), ktorý je povinný neodkladne urobiť príslušnú nápravu. Tieto opatrenia sú nutné lebo uvedené parazity ohrozujú zdravie spolužiakov a vyučujúcich.

7) V prípade školského úrazu mu je poskytnutá prvá pomoc. Lekárničky sú umiestnené u ekonómky školy, v dielňach a školských kuchynkách. Na odborné ošetrenie sprevádza zraneného dospelá osoba.

8) Žiak je povinný bezodkladne informovať triedneho učiteľa, dozor konajúceho učiteľa alebo inú osobu vykonávajúcu dozor pri činnosti organizovanou školou o vzniku vlastného úrazu alebo akéhokoľvek poškodenia zdravia vrátane drobných poranení. Rovnako postupuje ak je svedkom úrazu alebo poškodenia zdravia inej osoby (oznamovacia povinnosť).

9) Žiakom je zakázané:

- používať akékoľvek formy šikanovania, zastrašovania, obťažovania (vrátane kyber šikanovania) alebo násilia voči ostatným žiakom, ale aj voči zamestnancom školy

- naháňať sa v priestoroch školy (vonkajších a vnútorných)

- odhadzovať odpadky na podlahu, ktoré môžu byť zdrojom úrazu,

- nosiť do školy ostré predmety, nože, boxery, chemikálie, zápalky, pyrotechnické

výrobky a pod..

- nosiť do školy alkohol, tabakové výrobky, prchavé látky a drogy.

- prinášať predmety a propagačný materiál narúšajúci demokratickú a mravnú výchovu mládeže,

- hrať hazardné hry, prinášať väčšie sumy peňazí, zlato, šperky a všetko, čo by narúšalo pozornosť spolužiakov,

- manipulovať s vecami zabezpečujúcimi ochranu budovy a majetok školy,

- znečisťovať steny, ničiť zariadenia učební a sociálnych zariadení. Škody na inventári a zariadení spôsobené úmyselne alebo z nedbalosti odstráni žiak alebo jeho rodičia, prípadne uhradí škodu. Ak sa nezistí vinník, škodu nahradí kolektív triedy.

- mať mobil a podobné technické zariadenia počas vyučovania zapnuté, manipulovať s nimi, v opačnom prípade môže učiteľ zariadenie zadržať.

- manipulovať s oknami, žalúziami, vypínačmi, audiovizuálnymi prístrojmi, počítačmi, telocvičným náradím, vykurovacími telesami a pod. (iba so súhlasom vyučujúceho).

10) Žiaci sú povinní hlásiť svojmu triednemu učiteľovi, riaditeľovi školy, prípadne zástupcovi akékoľvek formy šikanovania, zastrašovania, obťažovania, násilia, ktoré boli použité proti nim, alebo ktorého boli svedkom.

11) Pri zistení akejkoľvek formy šikanovania, fyzického alebo psychického ubližovania spolužiakom alebo agresívnom vystupovaní voči vyučujúcim škola uplatní nasledovné opatrenia:

- predvolanie rodičov (zákonných zástupcov) a riešenie šikanovania,

- oznámenie na úrad práce, sociálnych vecí a rodiny,

- oznámenie na príslušné oddelenie okresného úradu,

- oznámenie na príslušné oddelenie policajného zboru alebo prokuratúre

12) Ak žiak svojim správaním a agresivitou ohrozuje bezpečnosť a zdravie ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je umiestnenie v samostatnej miestnosti za prítomnosti pedagogického zamestnanca. Riaditeľ školy potom privolá zákonného zástupcu, zdravotnú pomoc alebo policajný zbor. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

13) Žiak, ktorý je agresorom, môže byť trestne stíhaný najmä za trestný čin: ublíženia na zdraví, obmedzovania osobnej slobody, lúpeže, vydierania, hrubého nátlaku, nátlaku, porušovania domovej slobody, sexuálneho násilia, sexuálneho zneužívania, krádeže, neoprávneného užívania cudzej veci, poškodzovania cudzej veci, nebezpečného vyhrážania sa, nebezpečného prenasledovania, výroby detskej pornografie, rozširovania detskej pornografie, prechovávania detskej pornografie a účasť na detskom pornografickom predstavení, ohovárania.

14) Fajčenie, používanie zdraviu škodlivých omamných látok a šírenie všetkých drog v školskom prostredí je prísne zakázané!

15) Ak žiak poruší zákaz nosenia do školy, tiež prechovávanie a užívanie všetkých druhov drog

bude školy postupovať nasledovnými spôsobmi:

* predvolanie rodičov do školy a pohovor s nimi,
* znížená známka zo správania,
* oznámenie na detskú psychiatriu a protidrogové centrum na príslušný úrad práce, sociálnych vecí a rodiny a policajnému zboru.

16) Pri školskom výlete a exkurzii mimo sídla školy vykonáva dozor do výšky prípustného počtu žiakov ( podľa § 5 ods. 2 vyhlášky MŠ SR č. 322/2008 Z. z. o špeciálnych školách) v znení č. [232/2016 Z. z.](http://www.zakonypreludi.sk/zz/2016-232), [232/2016 Z. z.](http://www.zakonypreludi.sk/zz/2016-232), [186/2017 Z. z.](http://www.zakonypreludi.sk/zz/2017-186), [242/2018 Z. z.](http://www.zakonypreludi.sk/zz/2018-242), jeden pedagogický zamestnanec, ak je počet vyšší je okrem pedagogického zamestnanca zabezpečená účasť ďalšej plnoletej osoby.

**IX**) *Povinnosti týždenníkov*

Týždenníkov v triede určuje triedny učiteľ. Ich povinnosti sú:

- zodpovedajú za čistotu triedy,

- pred každou vyučovacou hodinou zotrú tabuľu, pripravia kriedu a  iné potreby na vyučovanie,

- cez prestávku polievajú kvety,

- ak sa do desiatich minút po začiatku hodiny nedostaví do triedy učiteľ, oznámia to zástupcovi riaditeľa,

- po skončení vyučovania zotrú tabuľu, kriedy a špongiu uložia na miesto, dbajú na vyloženie stoličiek na lavice a vyčistenie úložných priestorov v laviciach

- v prípade nalepených žuvačiek, čiernych čiar od obuvi na dlážke, znečistených stien, triedny učiteľ zabezpečí odstránenie prostredníctvom žiakov.

Článok 5

***Pochvaly a iné ocenenia***

1) Pochvaly a iné ocenenia sa udeľujú za mimoriadny prejav aktivity a iniciatívy, za záslužný čin alebo statočný čin, za dlhodobú úspešnú prácu pre kolektív.

2) Návrh na udelenie pochvaly alebo iného ocenenia sa prerokuje v pedagogickej rade.

3) Ústnu alebo písomnú pochvalu udeľuje žiakovi pred kolektívom triedy alebo školy triedny učiteľ, riaditeľ, môže aj zástupca zriaďovateľa alebo zástupca právnickej osoby.

4) Pochvaly a iné ocenenia sa zaznamenávajú do triedneho výkazu.

*Pochvala od triedneho učiteľa:*

* za reprezentáciu školy
* za príkladné slušné správanie a utváranie dobrých vzťahov v triede
* za aktivitu, kreativitu a dodržiavanie pravidiel
* za výborný prospech

*Pochvala od riaditeľa školy:*

* za úspešnú reprezentáciu školy
* za nezištnú pomoc, príkladný čin a humánny prístup
* za vzornú dochádzku

Článok 6

***Opatrenia vo výchove***

1) Opatrenie na posilnenie disciplíny žiaka sa ukladá po objektívnom prešetrení za závažné alebo opakované previnenie proti školskému poriadku. Toto opatrenie predchádza spravidla zníženiu stupňa zo správania.

2) Podľa závažnosti previnenia sa ukladá niektoré z opatrení, najmä napomenutie od triedneho učiteľa, pokarhanie od triedneho učiteľa, pokarhanie od riaditeľa školy.

3) Pokarhanie triednym učiteľom udeľuje triedny učiteľ so súhlasom riaditeľa po prerokovaní v pedagogickej rade. Riaditeľ udeľuje pokarhanie po prerokovaní v pedagogickej rade.

4) O udelení výchovného opatrenia informuje riaditeľ preukázateľným spôsobom zákonného zástupca žiaka. Výchovné opatrenie sa zaznamenáva žiakovi do triedneho výkazu.

5) Udelenie zníženého stupňa zo správania sa odôvodní v triednom výkaze.

6) Kritériá na uloženie výchovného opatrenia a postup školy:

a*) v prípade zápisov v klasifikačnom zázname* :

1 – 3 napomenutie triednym učiteľom

4 – 6 pokarhanie triednym učiteľom

7 – 9 pokarhanie riaditeľom školy

10 – 11 zhoršená známka zo správania 2. stupňa

12 – 13 zhoršená známka zo správania 3. stupňa

b) *v prípade neprítomnosti žiaka:*

1 – 6 vymeškaných neospravedlnených hodín – pokarhanie od tr. učiteľa

7 – 13 vymeškaných neospravedlnených hodín – pokarhanie od riaditeľa školy

14 – 20 vymeškaných neospravedlnených hodín – 2. stupeň zo správania

21 a viac vymeškaných neospravedlnených hodín - 3. stupeň zo správania

*c)v prípade porušenia školského poriadku*:

1/ menej závažné porušenia:

* bezdôvodné necvičenie, nenosenie si cvičebného úboru na hodiny telesnej výchovy
* chýbajúce, alebo nevhodné prezuvky, nevhodná úprava zovňajška
* neplnenie si povinnosti týždenníka
* odvrávanie, vysmievanie sa spolužiakom a drobné konflikty medzi spolužiakmi
* neskoré príchody na vyučovanie
* bezdôvodný prechod na iné poschodie bez povolenia učiteľa

2/ závažnejšie porušenia:

* bezdôvodné opustenie školy
* nerešpektovanie pokynov učiteľa
* arogantné správanie k učiteľom a zamestnancom školy
* neprimerané riešenie konfliktov so spolužiakom / nadávky, roztržky /
* podvádzanie, klamstvo
* používanie mobilného telefónu / veb. stránok / na hodine
* poškodenie školského majetku
* opakované porušenie školského poriadku

3/ hrubé porušenia:

* útok na učiteľa, hrubé a vulgárne správanie voči učiteľovi
* vydieranie, šikanovanie spolužiakov
* fyzické napadnutie spolužiaka
* falšovanie dokladu, podpisu / ospravedlnenka /
* krádež
* fajčenie, užívanie alkoholu a drog v škole
* úmyselné ničenie školského majetku
* zneužitie osobných údajov, fotiek zamestnancov školy a žiakov na internete

POSTUP V PRÍPADE PORUŠENIA ŠKOLKÉHO PORIADKU

* napomenutie triednym učiteľom a oznámenie zákonnému zástupcovi
* pokarhanie triednym učiteľom a oznámenie zákonnému zástupcovi
* pohovor u riaditeľa školy
* pokarhanie riaditeľom školy a predvolanie zákonného zástupcu
* znížená známka zo správania na 2 a oznámenie zákonnému zástupcovi
* znížená známka na 3 a oznámenie zákonnému zástupcovi

7) Uložené výchovné opatrenia na posilnenie disciplíny sú podkladom na hodnotenie a klasifikáciu správania v I. a II. polroku po prerokovaní na pedagogickej rade.

Článok 7

***Všeobecné ustanovenia***

1) Žiak je povinný správať sa aj mimo vyučovania a vo voľných dňoch tak, aby neporušoval zásady spolunažívania a mravné normy spoločnosti.

2) Večerných podujatí, kultúrnych vystúpení a pod. sa žiaci môžu zúčastniť len v sprievode rodičov, plnoletej osoby.

3) Raz mesačne zabezpečujú pedagogickí zamestnanci konzultácie a informácie pre rodičov.

4) Informácie o prospechu a správaní žiaka podáva rodičom triedny učiteľ okrem triednych schôdzí v čase pred vyučovaním v čase od 7.45 do 8.00 hod. ak ich predvolá na tento čas alebo po skončení vyučovania v čase od 13.15 do 13.30

5) Každú stredu v čase od 12.30 do 13.30 hod. má úradné hodiny výchovný poradca.

Článok 8

***Základné práva a povinnosti zákonných zástupcov***

1) Zákonný zástupca žiaka má právo

a) žiadať, aby sa v rámci výchovy a vzdelávania v škole poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania

b) oboznámiť sa s výchovno-vzdelávacím programom školy a školským poriadkom,

c) byť informovaný o výchovno-vzdelávacích výsledkoch svojho dieťaťa,

d) na poskytnutie poradenských služieb vo výchove a vzdelávaní svojho dieťaťa,

e) zúčastňovať sa výchovy a vzdelávania po predchádzajúcom súhlase riaditeľa školy,

f) vyjadrovať sa k výchovno-vzdelávaciemu programu školy prostredníctvom orgánov školskej samosprávy,

g) byť prítomný na komisionálnom preskúšaní svojho dieťaťa po predchádzajúcom súhlase riaditeľa školy.

2) Rodič a zákonný zástupca žiaka je povinný

a) vytvoriť pre dieťa podmienky na prípravu na výchovu a vzdelávanie v škole a na plnenie školských povinností,

b) dodržiavať podmienky výchovno-vzdelávacieho procesu svojho dieťaťa určené školským poriadkom,

c) dbať na sociálne a kultúrne zázemie dieťaťa a rešpektovať jeho špeciálne výchovno - vzdelá- vacie potreby,

d) informovať školu alebo školské zariadenie o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,

e) nahradiť škodu, ktorú žiak úmyselne zavinil.  
  
3) Rodičom a  iným osobám v príbuzenskom pomere so žiakmi nie je dovolené vstupovať počas vyučovania do priestorov školy a vyrušovať učiteľa na vyučovacej hodine, pokiaľ tak nebude prípadne vopred dohodnuté a povolené riaditeľom školy, alebo je ho zástupcom.

4) Všetky požiadavky voči škole ( napr. žiadosti a pod.) predkladajú rodičia zástupcovi riaditeľa, potvrdenia alebo žiadosti o potvrdenie predkladajú triednemu učiteľovi. Rodičia môžu úradné záležitosti vybavovať denne u riaditeľa alebo zástupcu riaditeľa.

Článok 9

***Spolupráca školy a rodiny***

1 ) Škola priebežne informuje rodičov o správaní a prospechu žiaka. Jedným z prostriedkov je žiacka knižka. Do žiackej knižky sa vpisujú iba dôležité oznamy.

2) Učiteľ oznamuje rodičom nielen nepriaznivé správy o ich deťoch, ale aj kladné hodnotenia a pochvaly. Forma zápisu do žiackej knižky musí byť premyslená a taktná.

3) Pred zápisom do žiackej knižky učiteľ vždy zváži, či v danom prípade nie je vhodnejší spôsob styku s rodičom – napr. rozhovor po triednej schôdzi, list rodičom, pozvanie rodičov do školy, návšteva v rodine.

4) Pri neospravedlnenom vymeškávaní vyučovania žiakmi (podľa počtu neospravedlnených hodín) použije škola tieto opatrenia:

- predvolanie rodiča (zákonného zástupcu do školy) 1 – 6 n. h.,

- písomné upozornenie rodičom (po troch dňoch neprítomnosti žiaka ak nebude známy dôvod vymeškávania a tam kde dochádza k opakovanému neospravedlnenému vymeškávaniu),

- oznámenie o neplnení povinnej školskej dochádzky Úradu práce, sociálnych vecí a rodiny a Mestu Košice (podľa záväzných právnych noriem a podľa kritérií, ktoré stanovil tento úrad – 16 n. h. a viac),

- oznámenie o neplnení povinnej školskej dochádzky Úradu práce, sociálnych vecí a rodiny a Mestu Košice (podľa záväzných právnych noriem a podľa kritérií, ktoré stanovil tento úrad – 60 n. h. a viac),

- podnet na trestné stíhanie rodičov (po opakovaných hláseniach o priestupku a oznámeniach, vtedy keď nedošlo k náprave a je podozrenie z mravného ohrozovania dieťaťa alebo výrazného zanedbávania starostlivosti rodičov alebo zákonného zástupcu o dieťa).

Článok 10

***Záverečné ustanovenia***

1) So školským poriadkom musia byť oboznámení všetci žiaci a zamestnanci školy.

2) Zákonní zástupcovia budú oboznámení so školským poriadkom na zasadnutiach Združenia rodičov.

3) Súčasťou školského poriadku sú aj vnútorný poriadok telocvične, vnútorný poriadok školskej dielne a vnútorný poriadok cvičnej kuchynky.

4) Školský poriadok musí byť prístupný všetkým zamestnancom školy, jeho porušenie sa posudzuje ako porušenie pracovnej disciplíny.

Vnútorný poriadok nadobúda účinnosť 03.09. 2019

Mgr. Sylvia Lehoczká

riaditeľka

Tento školský poriadok bol prerokovaný na pedagogickej rade dňa 02.09.2019

**PRÍLOHY**

* **V n ú t o r n ý p o r i a d o k  t e l o c v i č n e (str. 16)**
* **V n ú t o r n ý p o r i a d o k  š k o l s k e j d i e l n e (str. 17)**
* **V n ú t o r n ý p o r i a d o k  c v i č n e j k u c h y n k y (str. 18 )**
* **V n ú t o r n ý p o r i a d o k pre žiakov v školskom klube detí (str. 19)**

**V n ú t o r n ý p o r i a d o k  t e l o c v i č n e**

1) Telocvičňa sa môže používať len podľa plánu, ktorý vypracuje vedenie školy v spolupráci s učiteľmi TV.

2) Školské a mimoškolské podujatie uskutočnené v telocvični mimo rozvrhu musí byť schválené riaditeľom školy.

3) Žiaci vstupujú do telocvične v športovom úbore a v športovej obuvi, pod dozorom učiteľa, cvičiteľa, trénera.

4) Žiaci si pred vstupom do telocvične zložia ozdoby z krku, rúk a prstov.

5) Počas prestávok a mimo vyučovania sa nesmú žiaci zdržiavať v telocvični.

6) Na hodinách TV žiaci dodržujú pokyny učiteľa. Náradie (kruhy, bradlá, rebriny a pod.) používajú len s dovolením vyučujúceho.

7) Po hodine alebo po tréningu vrátia cvičenci náradie na svoje miesto. V náraďovni a v telocvični udržiavajú poriadok.

8) Žiaci (cvičenci) sa riadia bezpečnostnými a hygienickými predpismi, správajú sa tak, aby sebe alebo spolužiakovi nezapríčinili úraz.

9) Vyučujúci kontrolujú stav a bezpečnosť náradia. Poškodené náradie ihneď vyradia a nepoužívajú ho. Poškodenie nahlásia vedeniu školy a školníkovi - údržbárovi.

10) Správca telocvične zabezpečí lekárničku v kabinete Tv, ktorú pravidelne dopĺňa.

**V n ú t o r n ý p o r i a d o k  š k o l s k e j d i e l n e**

1) Školská dielňa je pracovisko žiakov, preto je povinnosťou každého žiaka pracovať a starať sa o jej dobrú úroveň a vzhľad.

2) Žiaci prichádzajú do školskej dielne pred začatím vyučovania do dielne spoločne, disciplinovane a včas.

3) Prezlečú sa do pracovného odevu, odložia ozdoby z krku, rúk a prstov. Dievčatá s dlhými vlasmi majú šatku alebo vlasy zopnuté dozadu.

4) Zaujmú svoje miesto pri pracovnom stole.

5) Služba rozdá náradie podľa pokynu vyučujúceho.

6) Žiaci musia náradie prenášať v zvislej polohe, ostrými časťami dolu.

7) Žiaci prekontrolujú stav náradia a nástrojov.

8) Používajú len nástroje, ktoré patria k pracovnému úkonu.

9) S nástrojmi a materiálom zaobchádzajú šetrne.

10) Každý žiak je povinný dbať o svoje zdravie a zdravie svojich spolužiakov.

11) Osvoj si zásady prvej pomoci pri otravách, popáleninách, krvácaní, zasiahnutí elektrickým prúdom a pod.

12) Dodržiavajú zásady bezpečnej práce, aby si neohrozovali seba a svojich spolužiakov.

13) Bez povolenia sa nedotýkajú strojov a elektrických zariadení.

14) Každú poruchu alebo poškodenie hlásia vyučujúcemu.

15) Pri práci dodržujú hygienické a bezpečnostné pravidlá.

16) Úraz alebo drobné poranenie ihneď hlásia vyučujúcemu.

17) Zo školskej dielne nevynášajú žiadny materiál ani náradie.

18) Udržiavajú poriadok a čistotu. Odpad dávajú len do nádob na tento účel určených.

19) Na pokyn vyučujúceho žiaci očistia náradie a uložia na určené miesta.

20) Službu konajúci žiaci skontrolujú poriadok v dielni, tiež okná a vodovod.

21) Po skončení práce si každý žiak musí umyť ruky mydlom.

22) Učebňu môžu opustiť len na pokyn vyučujúceho.

23) Žiaci sú povinní osvojiť si zásady prvej pomoci pri otravách, popáleninách, krvácaní, zasiahnutí elektrickým prúdom a pod.

**V n ú t o r n ý p o r i a d o k  c v i č n e j k u c h y n k y**

1) Pred odchodom do cvičnej kuchyne žiaci čakajú na vyučujúceho v určenej triede.

2) Otváranie a zatváranie cvičnej kuchyne robí zásadne vyučujúci.

3) Do cvičnej kuchyne odchádzajú disciplinovane pod vedením vyučujúceho.

4) Pred prácou musia mať riadne umyté ruky  a dievčatá s dlhými vlasmi ich majú mať zopnuté.

5) Pri prácach musia ma oblečené pracovné plášte.

6) Žiaci musia dodržiavať postupy pri príprave pokrmov a zásady bezpečnosti a ochrany zdravia pri práci.

7) Používajú len nástroje, ktoré patria k pracovnému úkonu.

8) Každú poruchu alebo poškodenie hlásia vyučujúcemu.

9) Žiaci musia mať osvojené zásady prvej pomoci pri otravách, popáleninách, krvácaní, zasiahnutí elektrickým prúdom a pod.

10) Úraz alebo drobné poranenie ihneď hlásia vyučujúcemu.

11) Musia zachovávať pracovnú a osobnú hygienu, na odpadky používať nádoby, ktoré po vyprázdnení vyumývajú horúcou vodou a pridaním dezinfekčného prostriedku.

12) Pri praktickom varení žiaci pracujú v skupinách, potrebné pomôcky im prideľuje vyučujúca.

13) Žiaci sú povinní šetrne a bezpečne zaobchádzať s elektrickými spotrebičmi a vodou, pričom manipuláciu s elektrickými spotrebičmi zabezpečuje len vyučujúci.

14) Po skončení práce umytý riad a kuchynské náradie žiaci uložia na pôvodné miesto.

15) Vyučujúci skontroluje po skončení upratovania kuchyne pracovisko z hygienického hľadiska.

16) Učebňu môžu žiaci opustiť len na pokyn vyučujúceho.

**S p o j e n á š k o l a, Odborárska 2, K o š i c e**

**V N Ú T O R N Ý P O R I A D O K**

**PRE ŽIAKOV V ŠKOLSKOM KLUBE DETÍ**

**Riaditeľ Spojenej školy, Odborárska 2, Košice**

**vydáva tento vnútorný poriadok pre žiakov v školskom klube detí , ktorý je platný**

**od 4.9.2018**

*Každý žiak má zabezpečené slobodné využívanie svojich práv.*

*Zároveň má ale povinnosť riadiť sa*

*podľa schválených pravidiel tohto vnútorného poriadku.*

**I. Organizácia činnosti školy a zásady správania sa žiakov.**

1. Príchod žiakov do ŠKD je stanovený po ukončení riadneho vyučovania.

2. Žiaci sa presúvajú do jednotlivých oddelení ŠKD pod vedením učiteľa, ktorý mal v triede poslednú vyučovaciu hodinu.

3. Keď sú žiaci z ŠKD zapojení do záujmovej činnosti alebo navštevujú nepovinný predmet náboženská výchova presun z oddelenia a späť zabezpečí vedúci záujmového útvaru alebo vyučujúca náboženstva

4. Správajú sa tak, aby neohrozovali svoju bezpečnosť a zdravie ostatných žiakov.

5. Keď žiaci potrebujú ísť na WC, vypýtajú sa od svojho vychovávateľa. Potom sa ihneď vracajú do svojho oddelenia ŠKD.

6. Pre žiakov navštevujúcich ŠKD končí činnosť o 16.00 hod.

7. Po skončení činnosti v ŠKD je potrebné vyhodiť odpadky z lavíc a vyložiť stoličky na lavice.

8. Na vychádzkach alebo iných akciách sa žiaci riadia podľa pokynov vychovávateľa.

9. V škole a na verejnosti sa žiaci správajú slušne. Zdravia sa vhodným pozdravom.

**II. Práva žiaka**

***Žiak má právo:***

* na jemu zrozumiteľný výklad učiva,
* k danému učivu položiť akúkoľvek otázku a dostať na ňu odpoveď,
* na omyl,
* na čo najobjektívnejšie hodnotenie,
* na ohľaduplné a taktné zaobchádzanie zo strany vychovávateľov i spolužiakov,
* v primeranom čase, priestore a primeraným spôsobom vyjadriť svoj názor na čokoľvek,
* sedieť s kým chce, pokiaľ svojim správaním neruší vychovávateľa alebo spolužiakov,
* požiadať o pomoc ktoréhokoľvek zamestnanca školy ak má závažné osobné problémy.

**III. Povinnosti žiaka**

***Žiak je povinný:***

* prichádzať na činnosť školského klubu detí v čistom a primeranom oblečení,
* zdržiavať sa v čase od nástupu do ŠKD až do konca činnosti ŠKD v budove školy (ak nie je táto činnosť organizovaná mimo školy zdržiavať sa na miestach určených príslušnými vychovávateľmi ),
* dodržiavať všetky zásady slušného a bezpečného správania pri všetkých činnostiach ŠKD a akcií organizovaných školou,
* za každé vymeškanie činnosti doniesť potvrdenie od lekára alebo písomné potvrdenie podpísané rodičom (zákonným zástupcom),
* riadne sa starať o učebnice a učebné pomôcky,
* mať základné hygienické potreby a starať sa o ne,
* pred vstupom do triedy si uložiť obuv a nepotrebné šatstvo v šatni a prezuť sa do vhodnej obuvi,
* zachovávať čistotu a poriadok v priestoroch školy a jej okolí.

**III. Osobitné pokyny na ochranu zdravia a majetku školy,**

**a  na zamedzenie vymeškávania vyučovania**

1. Žiakom sa zakazuje nosiť na činnosť ŠKD zdravie ohrozujúce a nepotrebné predmety (nože, nebezpečné chemikálie, lieky, alkohol, tabakové výrobky, výbušniny a pod.)

2. Zvlášť prísne sa zakazuje nosiť do školy, tiež prechovávať a užívať všetky druhy drog.

**Porušenie tohto zákazu (podľa miery a spôsobu) bude škola riešiť nasledovnými spôsobmi:**

a) predvolanie rodičov do školy a pohovor s nimi,

b) znížená známka zo správania,

c) oznámenie na detskú psychiatriu a protidrogové centrum,

d) na príslušný úrad práce, sociálnych vecí a rodiny,

e) oznámenie policajnému zboru.

3. Žiakom je zakázané používať akékoľvek formy šikanovania, zastrašovania, obťažovania vrátane kyberšikanovania) alebo násilia voči ostatným žiakom,

4. Žiaci sú povinní hlásiť svojmu vychovávateľovi, riaditeľovi školy, prípadne zástupcovi akékoľvek formy šikanovania, zastrašovania, obťažovania, násilia, ktoré boli použité proti nim, alebo ktorého boli svedkom.

5. Pri zistení akejkoľvek formy šikanovania, fyzického alebo psychického ubližovania spolužiakom alebo agresívnom vystupovaní voči vyučujúcim škola uplatní nasledovné opatrenia:

- predvolanie rodičov (zákonných zástupcov) a riešenie šikanovania,

- oznámenie na úrad práce, sociálnych vecí a rodiny,

- oznámenie na príslušné oddelenie okresného úradu,

- oznámenie na príslušné oddelenie policajného zboru alebo prokuratúre

6. Zakazuje sa akékoľvek agresívne správanie a vulgárne vystupovanie voči vychovávateľom.

7. Ak žiak svojim správaním a agresivitou ohrozuje bezpečnosť a zdravie ostatných účastníkov výchovy a vzdelávania alebo narúša výchovu a vzdelávanie do takej miery, že znemožňuje ostatným účastníkom výchovy a vzdelávania vzdelávanie, riaditeľ školy môže použiť ochranné opatrenie, ktorým je umiestnenie v samostatnej miestnosti za prítomnosti pedagogického zamestnanca. Riaditeľ školy potom privolá zákonného zástupcu, zdravotnú pomoc alebo policajný zbor. Ochranné opatrenie slúži na upokojenie žiaka. O dôvodoch a priebehu ochranného opatrenia vyhotoví riaditeľ školy písomný záznam.

8. Pri pozitívnom zistení škola uplatní nasledovné opatrenia:

- predvolanie rodičov,

- oznámenie na úrad práce, sociálnych vecí a rodiny,

- oznámenie na príslušné oddelenie policajného zboru alebo prokuratúre.

9. Pri zistení, že žiak má vši, blchy alebo svrab vychovávateľ túto skutočnosť oznámi rodičovi (zákonnému zástupcovi), ktorý je povinný neodkladne urobiť príslušnú nápravu. Tieto opatrenia sú nutné, lebo uvedené parazity ohrozujú zdravie spolužiakov a zamestnancov školy.

10. Zakazuje sa otvárať okná v miestnostiach a na chodbách bez prítomnosti vychovávateľa a liezť na ne, tiež liezť po hromozvodoch.

11. Zakazuje sa poškodzovať zariadenie školy. Pri zistení, že žiak úmyselne alebo z nedbanlivosti poškodí školský majetok, bude škola od rodičov vymáhať náhradu škody.

12. V areáli školy sa žiakom zakazuje hrať hazardné hry.

13. Pri neospravedlnenom vymeškávaní činnosti v ŠKD (podľa počtu neospravedlnených hodín) použije škola tieto opatrenia:

a) predvolanie rodiča (zákonného zástupcu do školy),

b) písomné upozornenie rodičom (po troch dňoch neprítomnosti žiaka ak nebude známy dôvod vymeškávania a tam kde dochádza k opakovanému neospravedlnenému vymeškávaniu),

c) vylúčenie zo školského klubu detí.

dňVylúčenie žiaka zo školského klubu detí bude uskutočnené aj pri neuhradení poplatku za ŠKD, za posledné 2 mesiace, ak je stanovený

**Vnútorný poriadok nadobúda účinnosť 03.09.2019**

V Košiciach dňa 02.09.2019

Mgr. Sylvia Lehoczká

riaditeľka